PMIndiaData/PMIndiaSum huggingface dataset:
இந்தியா – தான்சானியா இடையேயான புரிந்துணர்வு ஒப்பந்தத்துக்கு அமைச்சரவை ஒப்புதல்

பிரதமர் நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – தான்சானியா இடையே நீர் வள மேலாண்மை மற்றும் மேம்பாட்டில் இருதரப்பு ஒத்துழைப்புக்கான புரிந்துணர்வு ஒப்பந்தத்துக்கு ஒப்புதல் அளிக்கப்பட்டது. இந்த ஒப்பந்தத்தின்படி, நீர் சேமிப்பு, நிலத்தின் மேல் பகுதி மற்றும் நிலத்தடி நீர் மேலாண்மை மற்றும் மேம்பாடு, மண் மற்றும் பாறைகள் மூலம் நீரை சேமித்தல் (aquifer recharge) உள்ளிட்ட தொழில்நுட்பங்களில் ஒத்துழைப்பு வலுப்படும். இந்தப் பகுதிகளில் இருதரப்பும் பரஸ்பரம் இணைந்து ஒத்துழைப்பதுடன், நிபுணத்துவத்தை பகிர்ந்துகொள்வதால், நீர் சேமிப்பு, நீர் பாதுகாப்பு, நிலத்தின் மேல் பகுதி மற்றும் நிலத்தடி நீர் மேலாண்மை மற்றும் மேம்பாடு, மண் மற்றும் பாறைகள் மூலம் நீர் சேமிப்பு (aquifer recharge) ஆகியவற்றில் நாட்டுக்கு பயன் ஏற்படும். இதன்மூலம், மேற்கொண்ட துறைகளில் திறனை வலுப்படுத்த, நிபுணர்கள் பரிமாற்றம், பயிற்சித் திட்டங்களை வகுத்தல், கல்வி சுற்றுலா, மற்றும் பிற நடவடிக்கைகளான முன்னோடி ஆய்வுத் திட்டங்களை செயல்படுத்துதல் உள்ளிட்டவற்றை செயல்படுத்த அரசு ஊக்குவிக்கும். இந்த புரிந்துணர்வு ஒப்பந்தத்தின் கீழ், மேற்கொள்ளப்படும் நடவடிக்கைகளை கண்காணிக்க கூட்டுப் பணிக் குழு அமைக்கப்படும். பின்னணி நீர்வள மேம்பாடு மற்றும் மேலாண்மையில் மற்ற நாடுகளுடனும் இருதரப்பு ஒத்துழைப்பை மத்திய நீர்வளம், நதி மேம்பாடு மற்றும் கங்கை மறுசீரமைப்பு அமைச்சகம் மேற்கொண்டுள்ளது. இவை கொள்கைகள் மற்றும் தொழில்நுட்ப நிபுணத்துவத்தை பகிர்ந்துகொள்தல், பயிற்சி வகுப்புகள், பணிமனைகள், அறிவியல் மற்றும் தொழில்நுட்ப விவாதங்கள், நிபுணர்கள் பரிமாற்றம், ஆய்வு சுற்றுலா ஆகியவற்றின் மூலம் மேற்கொள்ளப்படுகிறது. தான்சானியா அரசின் நீர்வளத் துறை அமைச்சர், புதுதில்லிக்கு ஜூலை 16, 2014-ல் பயணம் மேற்கொண்டதைத் தொடர்ந்து, இருதரப்பு ஒத்துழைப்பு வலுப்பட்டுள்ளது. இருதரப்பிலும் நீர் சேமிப்பு மற்றும் மேலாண்மை நடவடிக்கைகள் குறித்து விவாதிக்கப்பட்டது. இருதரப்பு ஆலோசனைக்குப் பிறகு புரிந்துணர்வு ஒப்பந்தத்தை மேற்கொள்ள முடிவுசெய்யப்பட்டது.
இந்தியா துனீசியா நாடுகளுக்கிடையே, தொலைதொடர்பு மற்றும் டிஜிட்டல் பொருளாதாரம் ஆகிய துறைகளில் இருதரப்பு ஒத்துழைப்பை வலுப்படுத்தும் வகையில் புரிந்துணர்வு ஒப்பந்தம் கையெழுத்தாகியுள்ளது.

பிரதமர் மோடியின் தலைமையின் கீழ் கூடிய மத்திய அமைச்சரவையில் இந்தியா-துனீசியா நாடுகளுக்கிடையே தொலைதொடர்பு (ICT) மற்றும் டிஜிட்டல் பொருளாதாரம் ஆகிய துறைகளில் இருதரப்பு ஒத்துழைப்பை வலுப்படுத்தும் வகையில் ஜூன் 2, 2016ல் கையெழுத்தான புரிந்துணர்வு ஒப்பந்தம் பற்றி தெரிவிக்கப்பட்டது. இந்த புரிந்துணர்வு ஒப்பந்தம் அரசாங்கங்கள், தனியார் நிறுவனங்கள், கல்வி நிலையங்கள் ஆகியற்றுக்கிடையே ஆற்றல்மிக்க ஒத்துழைப்பையும், பரஸ்பர பகிர்தலையும் ஊக்கப்படுத்தும் வகையில் கையெழுத்தாகியுள்ளது.
தேர்தல் மேலாண்மை மற்றும் நிர்வாகத் துறையில் ஒத்துழைப்பதற்காக இந்தியா மற்றும் துனிஷியா, பப்புவா நியூகினியா தேர்தல் ஆணையங்களுடனான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல் அளித்துள்ளது

தேர்தல் மேலாண்மை மற்றும் நிர்வாகத் துறையில் ஒத்துழைக்க துனிஷியாவின் தேர்தல்களுக்கான சுயேச்சை உயர் ஆணையம், பப்புவா நியூகினியா தேர்தல் ஆணையம் ஆகியவற்றுடன் புரிந்துணர்வு ஒப்பந்தம் செய்து கொள்ள இந்தியத் தேர்தல் ஆணையத்தை அனுமதிக்கக் கோரும் சட்டம் இயற்றும் துறை யோசனைக்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. தாக்கம் இந்தப் புரிந்துணர்வு ஒப்பந்தம் இருதரப்பு ஒத்துழைப்பை மேம்படுத்தும். தொழில்நுட்ப ஒத்துழைப்பைக் கட்டமைக்கும் நோக்கம் கொண்டது. இந்தியாவின் சர்வதேச உறவுகளுக்கும் உதவுவதாக இருக்கும். பின்னணி அண்மை ஆண்டுகளில் தேர்தல் ஆணையத்தின் பணிகளால் இந்தியாவின் அரசியல் விவகாரங்களில் மக்களின் பங்களிப்பு அதிகரிப்பு உறுதி செய்யப்பட்டுள்ளது. இதன் மூலம் இந்தியா தற்போது உலகிலேயே மிகப் பெரிய ஜனநாயக நாடாக விளங்குகிறது. இந்திய ஜனநாயகத்தின் வெற்றி உலகைச் சுற்றியுள்ள அரசியல் முறையில் பெரும் கவனத்தை ஈர்த்துள்ளது. தேர்தல் ஆணையத்தின் சிறப்பான செயல்பாடு காரணமாக தேர்தல் தொடர்பான விஷயங்களில் இருதரப்பு உறவுகளை மேம்படுத்திக் கொள்ள வெளிநாட்டுத் தேர்தல் அமைப்புகளிடமிருந்து இந்தியத் தேர்தல் ஆணையம் பல்வேறு முன்மொழிவுகளைப் பெற்றுள்ளது.
அமெரிக்க பாதுகாப்பு அமைச்சர் திரு ஆஷ்டன் கார்ட்டர் பிரதமருடன் சந்திப்பு

அமெரிக்க பாதுகாப்பு அமைச்சர் திரு ஆஷ்டன் கார்ட்டர் பிரதமர் திரு நரேந்திர மோடியை இன்று சந்தித்தார். இந்தியா, அமெரிக்கா இடையேயான பாதுகாப்பு ஒத்துழைப்பை வலுப்படுத்த அமைச்சர் கார்ட்டரின் பங்களிப்பை பிரதமர் பாராட்டினார். இந்த ஆண்டு ஜூன் மாதம் அமெரிக்காவிற்கு தாம் மேற்கொண்ட வெற்றிகரமான பயணத்தை பிரதமர் நினைவு கூர்ந்தார். அமெரிக்கா உடனான திடமான மற்றும் வலுவான இருதரப்பு உறவில் இந்தியா உறுதியாக இருக்கும் என்று பிரதமர் கூறினார். இந்த ஆண்டு ஜூன் மாதம் எடுக்கப்பட்ட முடிவுகளின் முன்னேற்றம் குறித்து பிரதமரிடம் அமைச்சர் கார்ட்டர் விளக்கினார். ஆசிய பசிபிக் பிராந்தியத்தில் ஏற்பட்ட முன்னேற்றங்கள் மற்றும் பிரச்சினைகள் குறித்து தங்களின் கருத்துகளைப் பரிமாறிக் கொண்டனர்.
அரசு செயலாளர்களுடன் பிரதமர் சந்திப்பு

பிரதமர் மோடி இன்று அனைத்து துறைகளின் செயலாளர்களையும் சந்தித்தார். மத்திய அமைச்சர்கள் மற்றும் மாநில அமைச்சர்களும் இந்த சந்திப்பின் போது உடன் இருந்தனர். எட்டு செயலாளர்கள் குழுவினர் ஜனவரி மாதத்தில் பிரதமருக்கு வழங்கிய அறிக்கையை சார்ந்து இதுவரை மேற்கொள்ளப்பட்டுள்ள பணிகள் குறித்த சுருக்கமான உரையை அமைச்சரவை செயலாளர் வழங்கினார். எட்டு குழுக்களில் இரண்டு குழுக்களின் பிரதிநிதிகள் தங்கள் பரிந்துரைகளை செயல்படுத்துவது எவ்வளவு தூரம் நிறைவடைந்துள்ளது என்பது குறித்த காட்சியளிப்பை வழங்கினார்கள். செயலாளர்கள் அடங்கிய பத்து குழுக்கள் புதிதாக உருவாக்கப்பட்டுள்ளன. அவர்கள் நிர்வாகம் குறித்த தங்கள் அறிக்கையை நவம்பர் இறுதியில் வழங்குவார்கள். ஒரு மையநோக்கு சார்ந்து செயல்படும் விதத்தில் ஏற்கனவே ஏற்படுத்தியிருந்த குழுக்களோடு ஒப்பிடுகையில், இந்த குழுக்கள் விவசாயம், ஆற்றல், போக்குவரத்து உள்ளிட்ட துறைகள் சார்ந்து இயங்குவார்கள். செயலாளர்களிடம் பேசிய பிரதமர், எட்டு குழுக்களாக அவர்கள் செய்த பணிகளுக்கு தனது பாராட்டுக்களை தெரிவித்தார். மத்திய அரசு செய்துள்ள பணிகளை விமர்சன பார்வையில் ஆய்வு செய்யுமாறு அவர்களை பிரதமர் கேட்டுக்கொண்டார். மேலும் ஆய்வு சார்ந்த பணிகளில் இளம் அதிகாரிகளை ஈடுபடுத்துமாறும் கேட்டுக்கொண்டார். மக்கள் தொகையியல் வேறுபாடுகள் குறித்து பேசிய பிரதமர், அனைத்து குழுக்களும் தங்கள் பரிந்துரைகளில் 80கோடி இளைஞர்களை பயன்படுத்துவது குறித்து குறிப்பிட வேண்டுமென்றும் கேட்டுக்கொண்டார். இந்திய அரசின் செயலாளர்களின் கூட்டறிவும், கொள்கைகளை உருவாக்கவல்ல அனுபவமும், இந்திய மக்களின் எதிர்பார்ப்புகளையும், நம்பிக்கைகளையும் நிறைவேற்றும் வகையில் உள்ளதாக தெரிவித்தார். காத்திருக்கும் பணியில் தங்கள் முழுத்திறமையையும் வெளிப்படுத்துமாறு கேட்டுக்கொண்டார்.
மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு மத்திய அமைச்சரவை ஒப்புதல்

மாநிலங்களவையில் நிலுவையில் உள்ள நாளந்தா பல்கலைக்கழகத் திருத்த மசோதா 2013ஐ விலக்கிக்கொள்ளும் திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. 2009ஆம் ஆண்டு அக்டோபர் மாதம் தாய்லாந்தில் நடைபெற்ற 4 வது கிழக்காசிய உச்சிமாநாட்டின்போது, வெளியிடப்பட்ட கூட்டு அறிக்கையின் அடிப்படையில் நாளந்தா பல்கலைக்கழகம் உருவக்கப்பட்டது. இந்த பல்கலைக்கழகத்தை அரசு சாராத, லாப நோக்கமற்ற, சமயசார்பற்ற, சுயாட்சி உரிமையுள்ள சர்வதேச நிறுவனமாக உருவாக்கப்படுவதை உச்சிமாநாடு ஆதரித்தது. இதனையடுத்து, 2010 நாளந்தா பல்கலைக்கழகச் சட்டம் நாடாளுமன்றத்தில் இயற்றப்பட்டு, 2010 நவம்வர் 25ம் தேதி அமலுக்கு வந்தது. 2013 ஆகஸ்ட் 26ம் தேதி மாநிலங்களவையில் தாக்கல் செய்யப்பட்ட நாளந்தா பல்கலைக்கழக திருத்த மசோதா 2013 ஐ விலக்கிக் கொள்வதை நோக்கமாக கொண்டது இப்போதைய திட்டம். இந்தச் சட்டத்தில் சில பிரிவுகளை திருத்தி அமைத்து புதிய அம்சங்களை சேர்ப்பதற்கானது இந்த மசோதா. 2010 நாளந்தா பல்கலைக்கழகச் சட்டம் பிரிவு 7 ன்படி, குடியரசுத் தலைவரின் ஒப்புதலின்பேரில், நாளந்தா பல்கலைக்கழகத்தின் ஆளுகை வாரியம் அமைக்கப்பட்டு, 21.11.2016 அன்று அமலுக்கு வந்தது. இந்த திருத்த மசோதா இந்த பல்கலைக்கழகத்தின் தற்போதைய ஆளுகை வாரியத்தின் விவாதத்திற்கு வரவேண்டியது அவசியம் என்பதால், இது விலக்கிக்கொள்ளப்படுகிறது. மேலும் தற்போதைய ஆளுகை வாரியம் 2010 நாளந்தா பல்கலைக்கழக சட்டத்தை முழுமையாக ஆராய விரும்பும் என்பதாலும், தேவைப்படும் திருத்தங்கள், சேர்க்கைகளை பரிந்துரைச் செய்யக்கூடும் இந்த நடவடிக்கை. 2014 செப்டம்பர் மாதம் இந்த பல்கலைக்கழக கற்பிப்புப் பணிகளை வெளியுறவு அமைச்சர் திருமதி. சுஷ்மா சுவராஜ் தொடங்கி வைத்தார். குடியரசுத் தலைவர் இந்த பல்கலைக்கழகத்தின் விசிட்டர் ஆவார். டாக்டர். விஜய் பத்கர், வேந்தராகவும், பேராசிரியர் சுனைனா சிங் துணைவேந்தராகவும் உள்ளனர். இப்பல்கலைக்கழகத்தில் தற்போது 116 மாணவர்கள் பயில்கின்றனர். வரலாற்று ஆய்வுப் பள்ளி, சுற்றுச்சூழலியல் பள்ளி, புத்த சமய ஆய்வுப் பள்ளி ஆகிய 3 பிரிவுகளில் இந்த மாணவர்கள் சேர்ந்து பயின்று வருகிறார்கள். இவர்களில் 21 வெளிநாடுகளை சேர்ந்த 35 மாணவர்களும் உள்ளனர். ============
மகாத்மா காந்தியின் பிறந்தநாளில் அவருக்கு தலைவணங்கி மரியாதை செலுத்திய பிரதமர்

மகாத்மா காந்தி பிறந்தநாளில் அவருக்கு தலைவணங்கி மரியாதை செலுத்துவதாக பிரதமர் திரு.நரேந்திர மோடி தெரிவித்துள்ளார். பிரதமர் வெளியிட்டுள்ள டுவிட்டர் பதிவில்; “தேசப்பிதா மகாத்மா காந்தி பிறந்தநாளில் அவருக்கு பணிவுடன் மரியாதை செலுத்துகிறேன். பெருமதிப்பிற்குரிய பாபுஜியின் வாழ்க்கை மற்றும் லட்சியங்கள், கடமையை பின்பற்றி நடப்பதற்கு நாட்டின் அனைத்து தலைமுறையினருக்கும் தொடர்ந்து ஊக்கமளிக்கும். காந்தி ஜெயந்தி தினத்தில் பாபுஜிக்கு தலைவணங்கி மரியாதை செலுத்துகிறேன். அவரது உன்னத கொள்கைகள் உலகளவில் இப்போதும் தேவைப்படுவதுடன் லட்சக்கணக்கான மக்களுக்கு வலிமை அளிப்பதாக இருக்கும்.
பிரதமர் திரு நரேந்திர மோடி, ரஷ்ய அதிபர்  திரு விளாடிமிர் புதினுடன் தொலைபேசியில் ஆலோசனை

பிரதமர் திரு நரேந்திர மோடி, ரஷ்ய அதிபர் திரு விளாடிமிர் புதினுடன் இன்று தொலைபேசியில் ஆலோசனை மேற்கொண்டார். ஷாங்காய் உச்சிமாநாட்டிற்கு இடையே சமர்க்கண்டில் இருவருக்கும் இடையேயான சந்திப்பு நடைபெற்றது. அதைத் தொடர்ந்து தற்போது, எரிசக்தி ஒத்துழைப்பு, வர்த்தகம் மற்றும் முதலீடுகள், பாதுகாப்பு ஒத்துழைப்பு மற்றும் பிற முக்கிய அம்சங்கள் உட்பட இருதரப்பு உறவின் பல அம்சங்கள் தொடர்பாக இரு தலைவர்களும் இன்றைய ஆலோசனையில் விவாதித்தனர். உக்ரைனில் நடந்து வரும் போருக்கு பேச்சுவார்த்தை மற்றும் ராஜிய ரீதியில் தீர்வு காண பிரதமர் மீண்டும் வலியுறுத்தினார். ஜி 20 கூட்டமைப்பிற்கு இந்தியா தற்போது தலைமை ஏற்றுள்ள நிலையில் அதில் இந்தியாவின் முன்னுரிமை செயல்திட்டங்கள் குறித்தும் திரு புதினிடம் பிரதமர் விளக்கினார். ஷாங்காய் ஒத்துழைப்பு அமைப்பில் இந்தியாவின் தலைமைத்துவத்தின் கீழ் இரு நாடுகளும் இணைந்து செயல்படுவதையும் எதிர்நோக்கி இருப்பதாக பிரதமர் திரு. நரேந்திர மோடி கூறினார். இரு தலைவர்களும் தொடர்ந்து தொடர்பில் இருக்க ஒப்புக்கொண்டனர். மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884133
இந்தியா – பிரான்ஸ் இடையே இடம் பெயர்தல் மற்றும் பரிவர்த்தனை கூட்டுறவு தொடர்பான ஒப்பந்தத்திற்கு மத்திய அமைச்சரவை ஒப்புதல்

இந்தியா மற்றும் பிரான்ஸ் நாடுகளுக்கு இடையேயான இடம் பெயர்தல் மற்றும் பரிவர்த்தனை கூட்டுறவு தொடர்பான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. பிரான்ஸ் அதிபர் இந்தியாவிற்கு விரைவில் மேற்கொள்ள இருக்கும் பயணத்தின்போது இந்த ஒப்பந்தம் கையெழுத்திடப்படும் என்று எதிர் பார்க்கப்படுகிறது. மக்கள் இடையே உள்ள தொடர்பை அதிகரித்தல், மாணவர்கள், கல்வியாளர்கள், ஆராய்ச்சியாளர்கள் மற்றும் பயிர்ச்சிபெற்ற பணியாளர்கள் ஆகியோரின் பரிவர்த்தனையை மேம்படுத்துதல் மற்றும் இருதரப்பிற்கும் இடையேயான முறையற்ற இடம்பெயர்தல்கள் மற்றும் ஆள் கடத்தல் போன்ற பிரச்சனைகளில் ஒத்துழைப்பை இந்த ஒப்பந்தம் வலுப்படுத்தும். பிரான்ஸ் நாட்டுடனான பன்முகத்தன்மை கொண்ட உறவுகளை இந்தியா விரைவாக விரிவு படுத்தி வருகிறது என்பதற்கு இந்த ஒப்பந்தம் ஒரு அத்தாட்சியாகும். இந்த ஒப்பந்தம் தொடக்கத்தில் ஏழு ஆண்டுகாலத்திற்கு செல்லுபடியாகும். தானாகவே, இந்த காலகெடுவை புதுபித்துக்கொள்ளவும் இதில் பிரிவுகள் சேர்க்கப்பட்டுள்ளன. கூட்டு பணி குழு மூலமான கண்காணிப்பு அமைப்பு ஏற்படுத்தவும் ஒப்பந்தம் வகை செய்கிறது.
பெண்களுக்கான 76 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் பூஜா சிஹாகிற்கு பிரதமர் வாழ்த்து

பெர்மிங்ஹாமில் நடைபெறும் காமன்வெல்த் போட்டிகள் 2022-இல் பெண்களுக்கான 76 கிலோ மல்யுத்தப் போட்டியில் வெண்கலப் பதக்கம் வென்ற மல்யுத்த வீரர் பூஜா சிஹாகிற்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள ட்விட்டர் செய்தியில் கூறியிருப்பதாவது: “திறமையான மல்யுத்த வீரராக பூஜா சிஹாக் முத்திரை பதித்துள்ளார். தமது விடா முயற்சியால் ஏராளமான சவால்களை அவர் எதிர்கொண்டுள்ளார். காமன்வெல்த் போட்டிகள் 2022-இல் அவர் வெண்கலப் பதக்கம் வென்றுள்ளார். அவருக்கு வாழ்த்துகள். வருங்காலங்களிலும் இந்தியாவிற்கு அவர் பெருமை தேடித் தருவார் என்று நான் நம்புகிறேன். #Cheer4India”
தமிழ்நாட்டின் தஞ்சாவூரில் ஏற்பட்ட விபத்து காரணமாக உயிரிழந்தோருக்குப் பிரதமர் இரங்கல் தெரிவித்துள்ளார் பலியானோரின் குடும்பங்களுக்கு பிரதமரின் தேசிய நிவாரண நிதியிலிருந்து கருணைத் தொகை அறிவிக்கப்பட்டுள்ளது

தமிழ்நாட்டின் தஞ்சாவூரில் ஏற்பட்ட விபத்து காரணமாக உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். தமிழ்நாட்டின் தஞ்சாவூரில் ஏற்பட்ட விபத்தில் உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து கருணைத் தொகையை திரு மோடி அறிவித்துள்ளார். தொடர்ச்சியான டுவிட்டர் பதிவுகளில் பிரதமர் அலுவலகம் கூறியிருப்பதாவது; “தமிழ்நாட்டின் தஞ்சாவூரில் ஏற்பட்ட விபத்தால் மிகுந்த துயரம் அடைந்துள்ளேன். சோகமான இந்த தருணத்தில் உறவினர்களை இழந்த குடும்பங்கள் மீது எனது சிந்தனை உள்ளது. காயமடைந்தவர்கள் விரைவில் குணமடைவார்கள் என்று நான் நம்புகிறேன்: பிரதமர்” “தமிழ்நாட்டின் தஞ்சாவூரில் ஏற்பட்ட விபத்தில் உயிரிழந்தோர் குடும்பங்களுக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் கருணைத் தொகை வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர்”
ஆப்கானிஸ்தானின் சல்மா அணைக்கான மறு செலவு மதிப்பீடு.

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, ஆப்கானிஸ்தானில் கட்டப்பட்டு வரும் சல்மா அணைக்கான மறு செலவு மதிப்பீடாக ரூபாய் 1775.69 கோடிக்கு ஒப்புதல் அளித்தது. மத்திய நீர்வளத்துறை அமைச்சகத்தின் கீழ் செயல்படும் WAPCOS என்ற பொதுத்துறை நிறுவனம், ஜுன் 2016க்குள் இந்த அணையை கட்டி முடிக்கும். இத்திட்டம் வெற்றிகரமாக செயல்படுத்தி முடிக்கப்பட்டு அதனால் கிடைக்கும் மின்சாரமும், நீரும், மேற்கு ஆப்கானிஸ்தானை செழுமையடையச் செய்து, பொருளாதார ரீதியாக வளர்ச்சி அடையச் செய்து, இந்தியாவுக்கும் ஆப்கானிஸ்தானுக்கும் இடையே நல்லுறவை வளர்க்கும். மேற்கு ஆப்கானிஸ்தானின் நீர்பாசன தேவைகளையும், மின்சாரத் தேவைகளையும், இந்த திட்டம் நிறைவேற்றும். இந்திய ரூபாய் மற்றும் அமெரிக்க டாலர் இடையேயான வேறுபாடுகள், திட்ட காலம் நீட்டிக்கப்பட்டதால் ஆலோசனை நிறுவனத்துக்கு ஆகும் கூடுதல் செலவு, ஆப்கானிஸ்தான் ஊழியர்களை பயிற்றுவிக்க ஆகும் செலவு போன்றவை திட்டச் செலவுகளை மறு மதிப்பீடு செய்ய வைத்துள்ளன. பின்னணி : ஹெராட் பிராந்தியத்தின் மேற்பகுதியில் அமைந்துள்ள ஹரி ருட் நதியில் அமைந்துள்ள சல்மா அணை, 10.75 மீட்டர் உயரத்துக்கு மண்ணாலும், பாறைகளாலும் கட்டப்பட்டுள்ளது. தலா 14 மெகா வாட் திறனுள்ள மூன்று யூனிட்டுகளை கொண்ட 42 மெகாவாட் நீர் மின் திட்டம் உருவாக்கப்பட்டுள்ளது. 75,000 ஹெக்டேர் நிலத்துக்கு பாசனம் செய்யும் வசதியும் செய்யப்பட்டுள்ளது. இத்திட்டம் வெற்றிகரமாக செயல்படுத்தி முடிக்கப்பட்டு அதனால் கிடைக்கும் மின்சாரமும், நீரும், மேற்கு ஆப்கானிஸ்தானை செழுமையடையச் செய்து, பொருளாதார ரீதியாக வளர்ச்சி அடையச் செய்து, இந்தியாவுக்கும் ஆப்கானிஸ்தானுக்கும் இடையே நல்லுறவை வளர்க்கும்.
சீக்கியப் புத்தாண்டு தினத்தையொட்டி  மக்களுக்கு பிரதமர் வாழ்த்து

சீக்கியப் புத்தாண்டின் தொடக்கத்தையொட்டி பிரதமர் திரு நரேந்திர மோடி மக்களுக்கு வாழ்த்துத் தெரிவித்துள்ளார். பிரதமர் வெளியிட்டுள்ள ட்விட்டர் பதிவில்; “சீக்கியப் புத்தாண்டு தொடக்கத்தையொட்டி, வாழ்த்துகள். மக்கள் அனைவரும் நல்ல உடல் ஆரோக்கியத்துடன் வளம் பெற்று திகழ வாஹேகுரு ஆசீர்வதிப்பார். குரு சாஹேப்பின் போதனைகள், உலகம் பிரகாசமாக திகழச் செய்யும்” என்று தெரிவித்துள்ளார்.
கடந்த மாத மனதின் குரல் நிகழ்வில் சுவாரசியமான அம்சங்களை வெளிப்படுத்தும் பிரசுரத்தைப் பிரதமர் பகிர்ந்து கொண்டுள்ளார்

கடந்த மாத #மனதின் குரல் நிகழ்வில் சுவாரசியமான அம்சங்களை வெளிப்படுத்தும் பிரசுரத்தைப் பிரதமர் திரு.நரேந்திர மோடி பகிர்ந்து கொண்டுள்ளார். இந்தப் பிரசுரம் கடந்த மாத மனதின் குரல் நிகழ்வில் முக்கியமான நேர்காணல்கள் இடம் பெற்றுள்ளன. இந்த மாத மனதின் குரல் நிகழ்ச்சி 2022, மார்ச் 27 அன்று காலை 11 மணிக்கு ஒளிபரப்பாகும் என்ற தகவலையும் பிரதமர் தெரிவித்துள்ளார். டுவிட்டர் செய்தியில் பிரதமர் கூறியிருப்பதாவது; “கடந்த மாத #மனதின் குரல் நிகழ்வில் இடம் பெற்றுள்ள சில சுவாரசியமான அம்சங்களை வெளிப்படுத்தும் சுருக்கமான பிரசுரம் இதில் உள்ளது. 27 காலை 11 மணிக்கு இந்த மாத நிகழ்ச்சியில் உங்களுடன் இணைவதற்கு எதிர்பார்த்திருக்கிறேன்.” http://davp.nic.in/ebook/mib/mannkibaat/index.html
நியூயார்க் நகரை வந்தடைந்தார் இந்திய பிரதமர்

பாரதப் பிரதமர் மோடி, 24 செப்டம்பர் 2015 அன்று பாரதப் பிரமதர் மோடி, நியுயார்க் நகர் வந்தடைந்தார். தலைமை செயல் அதிகாரிகளுடனான நியூயார்க் நகரில் நடக்க உள்ள சந்திப்பின்போது, மோடி இந்தியாவில் முதலீடு செய்ய உள்ள வாய்ப்புகள் குறித்து உரையாட உள்ளார். ஜே.பி. மோர்கன் மற்றும் ப்ளாக்ஸ்டோன் ஆகிய நிறுவனங்கள் உள்ளிட்ட நிதித்துறையிலிருந்து வரும் நிறுவனங்களின் தலைமை செயல் அதிகாரிகளிடம் மோடி வட்ட மேசை கூட்டம் நடத்த உள்ளார். டைம் வார இதழ் மற்றும் ஃபார்ச்சூன், தொழில் வளர்ச்சி மற்றும் தொழில் கொள்கை துறை நியூயார்க் நகரில் நடத்தும் கூட்டத்தில் மோடி நிதித் துறையிலிருந்து வருகை தரும் தலைமை செயல் அதிகாரிகாளாடு கலந்துரையாட உள்ளார். இந்தக் கூட்டத்தில் லாக்ஹீட் மார்ட்டின், ஃபோர்டு, ஐ.பி.எம்., பெப்சி, ஜெனரல் மோட்டார்ஸ், போயிங் மற்றும் மாஸ்டர் கார்டு ஆகிய நிறுவனங்கள் கலந்து கொள்ள உள்ளன என்பது குறிப்பிடத்தக்கது. ஊடகம், தொழில்நுட்பம் மற்றும் தகவல் தொடர்பு ஆகியவை குறித்து, மோடி வட்டமேஜை சந்திப்பிலும் உரையாட உள்ளார். கயானா நாட்டின் ஜனாதிபதி டேவிட் க்ராங்கரோடு, மோடி இருதரப்பு பேச்சுவார்த்தை நடத்த உள்ளார்.
இந்தியா மற்றும் ஓமன் நாடுகளுக்கு இடையே சிவில் மற்றும் வர்த்தக விவகாரங்களில் சட்டம் மற்றும் நீதித்துறை சார்ந்த ஒத்துழைப்பு குறித்த ஒப்பந்தம்

இந்தியா மற்றும் ஓமன் நாடுகளுக்கு இடையே சிவில் மற்றும் வர்த்தக விவகாரங்களில் சட்டம் மற்றும் நீதித்துறை சார்ந்த ஒத்துழைப்பு குறித்த ஒப்பந்தத்திற்கு பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தத்தின் சிறப்பு அம்சங்கள் வருமாறு: 1. நீதித்துறையைச் சார்ந்த உத்தரவுகளையும் அழைப்புகளையும் வழங்குதல். 2. சட்டம் மற்றும் நீதித்துறை ஆவணங்களை பரிசீலித்தல். 3. வேண்டுகோளின்படி சான்றுகளை அளித்தல். 4. தீர்ப்புகள் மற்றும் நடுவர்மன்ற தீர்ப்புகள் ஆகியவற்றை செயல்படுத்துதல். 5. சிவில் மற்றும் வர்த்தக விவகாரங்களில் தேவையான சட்ட உதவிகளை இருநாடுகளும் வேண்டுகோளுக்கு இணங்க அளிக்க ஒப்புக் கொள்ளுதல். 6. எவ்வித காரணமும் இன்றி வேண்டுகோள் அடிப்படையில் அழைப்பாணைகள் நிராகரிக்கப்படக் கூடாது. பாதுகாப்பு மற்றும் பொதுவான கொள்கை குறித்த அடிப்படையில் குறிப்பிட்ட நாடு வேண்டுகோளை அளித்தால் நிராகரிக்கப்படலாம். 7. அந்தந்த நாட்டின் குடிமக்கள் ஆதாரங்களை அந்தந்த நாட்டின் தூதரக அதிகாரிகள் தான் வழங்க இந்த ஒப்பந்தம் வழிவகை செய்துள்ளது. அதனால் அந்தந்த நாட்டின் நீதிமன்றங்களில் நீதிமன்ற விசாரணைகள் விரைவாக முடிவுக்கு கொண்டுவரப்படும். 8. இந்த ஒப்பந்தம் கையெழுத்தான பின்னர் 30வது நாளிலிருந்து அமலுக்கு வரும். இந்த ஒப்பந்தம் ஆறு மாத கால அறிவிப்புப் பின்னர் அல்லது நாடுகள் விரும்பும் வரை நடைமுறையில் இருக்கும்; மற்றும் 9. 1908 ஆம் ஆண்டு சிவில் நடைமுறை சட்டம் மற்றும் 1996 ஆம் ஆண்டு நடுவர் நீதிமன்ற சட்டம் போன்றவற்றிற்கு உட்பட்டு இந்த ஒப்பந்தம் செயல்படுத்தப்படும். இந்த ஒப்பந்தத்தின் மூலம் இரு நாட்டு குடிமக்களும் பயன்பெறுவர். சட்டம் மற்றும் நீதித்துறை பிரிவின் கூட்டுறவும், நட்புறவும் இரு நாடுகளிடையே வலுப்படும். பின்னணி: சிவில் மற்றும் வர்த்தக விவகாரங்களில் அந்நிய நாடுகளுடன் ஒருங்கிணைந்த வகையில் சட்ட உதவி ஒப்பந்தம் செய்யப்படுகிறது. 2013ஆம் ஆண்டு முதல் இந்த ஒப்பந்தம் பேச்சுவார்த்தையில் இருந்தது. 2010ஆம் ஆண்டு மே மாதம் 16ஆம் தேதியிலிருந்து 18ஆம் தேதி வரை இந்திய பிரதிநிதிக் குழு ஓமன் மற்றும் மஸ்கட் ஆகிய இடங்களுக்கு பயணத்தை மேற்கொண்டு பேச்சுவார்த்தைகளை நடத்திய பின்னர் இந்த ஒப்பந்தம் இறுதி செய்யப்பட்டது. 1996 இந்திய சிவில் நடைமுறை சட்டத்தின் அடிப்படையில் இந்த ஒப்பந்தம் செயல்படுத்தப்படும். இதற்காக திருத்தங்கள் எதுவும் மேற்கொள்ள வேண்டியதன் அவசியல் இல்லை.
குஜராத் மாநிலம் ஜூனாகத்தில் வளர்ச்சி திட்டங்களுக்கு அடிக்கல் நாட்டி பிரதமர் ஆற்றிய உரையின் முக்கிய அம்சங்கள்

பாரத் மாதா கி ஜே! பாரத் மாதா கி ஜே! தீபாவளியும் தந்தேராசும் விரைவாகவே வந்திருப்பதால், ஜூனாகத் மக்கள் புத்தாண்டு கொண்டாட்டங்களுக்கான ஏற்பாடுகளில் தீவிரமாக உள்ளனர். இந்த நிகழ்வில் பங்கேற்றுள்ள அனைவருக்கும், தங்களின் ஆசிகளை வழங்கியிருக்கும் மக்களுக்கும் நன்றி. சகோதர, சகோதரிகளே, மத்திய அரசில் பொறுப்புகளை ஏற்பதற்காக குஜராத்தில் இருந்து சென்றுவிட்டபோதும், அதே மாண்புகள் மற்றும் பாரம்பரியங்களுடன் குஜராத்தின் நலனுக்கு முதலமைச்சர் பூபேந்திர பட்டேலும் அவரது குழுவினரும் பணியாற்றுவதால், குஜராத் தற்போது அதிவேகத்தில் வளர்ச்சி அடைந்து வருகிறது. குஜராத்தில் மிகப்பெரிய கடற்கரை உள்ளது. ஆனால், கடந்த கால அரசுகள் கடல்களை சுமை போல கருதியதுடன், அதன் தூய்மையான காற்றை விஷமாக்கியுள்ளனர். அந்தக் காலம் மாறிவிட்டது. அதே கடல்கள் இப்போது நமது முயற்சிகளால் பயன்களை அறுவடை செய்கின்றன. நண்பர்களே, இரட்டை என்ஜின் அரசு வளர்ச்சிப் பணிகளில் இரட்டை வேகத்தை கொண்டு வந்துள்ளது. இன்றைய தினமே 3 மீன்பிடித் துறைமுகங்களுக்கான பணிகள் தொடங்கியுள்ளன. முன்னெப்போதும் இல்லாத வகையில் விவசாயிகளும் கால்நடை பராமரிப்புப் பணியாளர்களும் மீனவர் சமுதாயத்தினரும் விவசாயக் கடன் அட்டைகளை பெற்றுள்ளனர். இதனால், வங்கிகளில் இருந்து கடன் பெறுவதற்கான நடைமுறை எளிதாக்கப்பட்டுள்ளது. இதன்மூலம் 3.5 கோடி பேர் பயனடைகிறார்கள். துறைமுகங்களுக்கான முன்முயற்சியை மட்டும் அரசு மேற்கொள்ளவில்லை, துறைமுகத்தை மையப்படுத்திய வளர்ச்சியையும் செயல்படுத்துகிறது. ஜூனாகத் தவிர புதிய கடலோர நெடுஞ்சாலை, போர்பந்தர், ஜாம் நகர், தேவ்பூமி துவாரகா, மார்பி ஆகிய மாவட்டங்களில் இருந்து மத்திய மற்றும் தெற்கு குஜராத் வழியாக செல்கிறது. இது குஜராத்தின் ஒட்டுமொத்த கடற்கரை பகுதியின் போக்குவரத்து தொடர்பை வலுப்படுத்தும். அடிப்படை கட்டமைப்பின் வளர்ச்சி பெருமளவில் சுற்றுலாவை மேம்படுத்துகிறது. தற்போது மிகப்பெரிய இழுவை போக்குவரத்து உள்ளவற்றில் ஒன்றாக இந்தப் பகுதியும் உள்ளது. பல ஆண்டுகளுக்குப் பின் இந்த ஆண்டு ஏப்ரல் மாதத்தில் கெசோட் விமான நிலையத்தில் இருந்து மீண்டும் விமானங்கள் பறக்கத் தொடங்கின. இந்த விமான நிலையம் மேலும் மேம்படுத்தப்பட்டு சரக்குப் போக்குவரத்து வசதி செய்யப்பட்டால், இந்தப் பகுதியில் உற்பத்தியாகும் பழங்கள், காய்கறிகள், மீன் மற்றும் இதர பொருட்களை ஏற்றுமதி செய்வது எளிதாக இருக்கும். விண்வெளி, அறிவியல் மற்றும் விளையாட்டுத் துறைகளில் தேசம் சாதனைகளை புரிந்து வருகிறது. இருப்பினும், குஜராத் மற்றும் அதன் மக்களின் சாதனைகள் சிலரால் அரசியலாக்கும் போக்கு அதிகரித்து வருகிறது. சில அரசியல் கட்சிகள் தங்களின் அரசியல் நிலைப்பாட்டுக்காக குஜராத்தை குறைகூறுகின்றன என்றாலும், சர்தார் படேலின் ஒரே இந்தியா- உன்னத இந்தியா உணர்வையும், கனவுகளையும் நீர்த்துப் போக நாம் அனுமதிக்கக்கூடாது. குஜராத்தின் ஒற்றுமையே அதன் பலம்.
அங்கோலா அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு பிரதமர் வாழ்த்து

அங்கோலா அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு பிரதம திரு நரேந்திர மோடி வாழ்த்து தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது; “அங்கோலாவின் அதிபராக மீண்டும் தேர்ந்தெடுக்கப்பட்டுள்ள திரு ஜோவோ மேனுவல் கன்கால்வேஸ் லூரன்கோவுக்கு வாழ்த்துக்கள் . நமது இருதரப்பு உறவுகளை வலுப்படுத்துவதற்கு நெருக்கமாக இணைந்து பணியாற்றுவதை நான் எதிர்நோக்குகிறேன்.”
டைமண்ட் லீக் தொடரில் கோப்பையை வென்ற  நீரஜ் சோப்ராவிற்கு பிரதமர் பாராட்டு

டைமண்ட் லீக் தொடரின் ஈட்டி எறிதல் பிரிவில் நீரஜ் சோப்ரா கோப்பையை வென்றதன் மூலம் இத்தொடரின் வரலாற்றில் இந்தியர் ஒருவர் முதல் முறையாக வென்று சாதனையை படைத்திருக்கிறார் என்று பிரதமர் திரு நரேந்திர மோடி பாராட்டு தெரிவித்துள்ளார். பிரதமர் தனது ட்விட்டர் பதிவில் கூறியிருப்பதாவது; “புகழ்பெற்ற டைமண்ட் லீக் தொடரில் கோப்பையை வென்று வரலாறு படைத்துள்ள முதல் இந்திய வீர்ர் நீரஜ் சோப்ராவுக்கு வாழ்த்துக்கள். அவர் சிறந்த அர்ப்பணிப்பு மற்றும் நிலைத்தன்மையை வெளிப்படுத்தினார். அவரது தொடர் வெற்றிகள் இந்திய தடகளத்துறையில் மேற்கொள்ளப்பட்டு வரும் மேம்பாட்டு செயல்களை வெளிக் காட்டுகின்றன”. ————
நவ்ரோஸ் பண்டிகை – பார்சி மக்களுக்கு பிரதமர் வாழ்த்து

பார்சி மக்களின் புத்தாண்டான நவ்ரோஸ் பண்டிகையை முன்னிட்டு பார்சி மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். பார்சி நண்பர்களுக்கு நவ்ரோஸ் வாழ்த்துகள். இந்தப் புத்தாண்டு உங்களுக்கு மகிழ்ச்சி, செழிப்பு மற்றும் நல்ல ஆரோக்கியத்தை அளிக்கட்டும் என்று நான் பிரார்த்திக்கிறேன் என்று பிரதமர் தனது வாழ்த்துச் செய்தியில் கூறியுள்ளார்.